श्री गुरु राम दास जी अन्तर्राष्ट्रिय विमानस्थल

श्री गुरु राम दास जी अन्तर्राष्ट्रिय विमानस्थल (आइएटिए: ATQ, आइसिएओ: VIAR) भारतको पन्जाबको अमृतसरमा सेवा गर्ने अन्तर्राष्ट्रिय विमानस्थल हो। यो सहरको केन्द्रबाट ११ किमी (६.८ माइल) उत्तरपश्चिममा राजासान्सीमा अवस्थित छ। यसको नाम चौथो सिख गुरु र अमृतसरका संस्थापक गुरु राम दासको नाममा राखिएको छ। यो विमानस्थल पन्जाबको सबैभन्दा ठूलो र व्यस्त विमानस्थल हो। यो नयाँ दिल्लीको इन्दिरा गान्धी अन्तर्राष्ट्रिय विमानस्थलपछि उत्तरी भारतको दोस्रो ठूलो विमानस्थल हो। यो विमानस्थल आर्थिक वर्ष २०१७-१८ मा भारतको तेस्रो सबैभन्दा तीव्र गतिले बढ्दै गरेको विमानस्थल थियो। यो आन्तरिक र अन्तर्राष्ट्रिय रूपमा मालढुवानी आवागमनको केन्द्र हो। यो विमानस्थललाई स्काइट्र्याक्सद्वारा सन् २०१९ र सन् २०२० मा भारत र मध्य एसियाको छैठौँ उत्कृष्ट क्षेत्रीय विमानस्थलको रूपमा स्थान दिएको थियो। यो विमानस्थललाई सन् २०२० मा एयरपोर्ट काउन्सिल इन्टरनेसनलद्वारा एसिया-प्रसान्त क्षेत्रको उत्कृष्ट विमानस्थल (प्रतिवर्ष २ देखि ५० लाख यात्रु) को रूपमा सम्मानित गरेको थियो। स्काईट्र्याक्सद्वारा सन् २०२४ को लागि उत्कृष्ट विमानस्थल कर्मचारी पुरस्कारको साथै यो विमानस्थललाई भारत र दक्षिण एसियाको शीर्ष १० विमानस्थलहरूमा पनि समावेश गरेको थियो। इतिहास सन्दर्भ सामग्रीहरू यो पनि हेर्नुहोस्